Die Reëls - lees Asseblief (Rules - Please read) - BibleForums Christian Message Board
Die Reëls - lees Asseblief (Rules - Please read)
Jul 23rd 2007, 05:59 AM
Hierdie forum is net vir Afrikaans-sprekendes, respekteer dit asseblief (This forum is only for Afrikaans speaking people, respect this please. Just like English is the only language allowed in the other forums, to avoid obvious chaos, Afrikaans is the only language allowed here. Any posts not in this language will be removed).
Vir elke gelowige wat in Jesus glo, is daar dankbaarheid vir dit wat Hy vir ons geskep en nagelaat het. Daarom is dit ook net logies dat gelowiges hierdie dankbaarheid sal uitleef, om die Gewer van hul godsdiens, hul omgewing en hul lewe, op so wyse te handhaaf soos Hy dit graag wil hê. Hierdie forum gaan dus reëls hê... om seker te maak dat die God wat ons aanbid, wat heilig is, ge-eer kan en moet word... want God is nie 'n God van wanorde nie, maar van vrede, soos in al die gemeentes van die heiliges.
RIGLYNE VIR PLASINGS IN GODSDIENSFORUM - RESPEKTEER DIT ASSEBLIEF
Ons verwelkom alle Christelike denominasies en ook ander oortuigdes om hier deel te neem. Ongelukkig leer mens uit ondervinding dat daar maar altyd diegene sal wees wat vir die uitsluitlike doel aansluit om doelbewus uittartend te wees, veral om met die geloof van Christene te spot. As dit beskrywend is wat betref die doel van jou teenwoordigheid hier, dan wil ons vriendelik vra dat jy jouself en ons die moeite spaar, deur liewers elders te gaan. Sulke plasings sal sovêr moontlik op meriete hanteer word en indien nodig verwyder word. Respekteer dus asseblief hierdie ruimte.
Hierdie forum is spesefiek vir 'n ondersoekingsreis in die hoofstroom Protestantse geloofs-sfeer. Ons waardeer en respekteer ander se geloof en wil vra dat jy dieselfde sal doen terwyl jy hier is. Alle plasings wat reglynig teen die Christelike geloof is, moet in die spesifieke forums gedoen word, wat daarvoor geskep is (indien nog nie geskep nie, stel ons in kennis en dit word sondermeer gedoen)... en moet verder voldoen aan 'n eerlike soeke vir die waarheid.
Werwing vir jou eie geloof en/of om die Bybel en Christene doelbewus af te takel, word ten strengste verbied. Plasings mag bewerk en verander word op diskresie van modereerders/administreerders van die forum. Ons behou die reg voor om plasings te verwyder, met of sonder kennisname teenoor die outeur van die plasing.
Die doel van hierdie forum kan die beste opgesom word in hierdie woorde van Paulus... Daarom, bemoedig mekaar en bou die een die ander op, soos julle ook doen. (1Thes 5:11)
Hierdie forum het uit en uit ten doel om 'n geloofsgemeenskap vir wedergebore kinders van die Here te wees. Diegene wat eerlik soek na die Here Jesus Christus (Yahshua vir sommige gelowiges - die Hebreeuse vorm vir Jesus) is egter ook welkom om hul vrae hier te plaas en deel te neem. Onthou, daar is nie iets soos 'n dom vraag nie.
Moenie negatiewe "one-liners" pos of plaas nie... iets soos, "dit is nou 'n klomp gemors!" Dit is onchristelik en verdien geen respek nie. Onthou net dit... die hele verhouding met Jesus Christus (Yahshua)... of die Christelike geloof, is gebou op respek. Respek vir God en respek vir jou naaste... dink voor jy 'n plasing maak en gebruik die "bewerk" knoppie om iets te verander wat onnodig kras of negatief is.
Last edited by CFJ; Jul 31st 2007, 07:25 PM.
Jul 23rd 2007, 07:55 AM
Diegene wat reeds bekend is met die Engelse forum, sal sien dat daar verskeie forums is met onder-afdelings vir verskillende onderwerpe in die Christelike sfeer en in ons leefwêreld. Op hierdie stadium kan alle onderwerpe net in hierdie een forum geplaas word. Soos wat die tyd aanbeweeg, sal die nodige aanpassings gedoen word, om relevante onderwerpe in unieke forums te plaas. Wat heel moontlik kan gebeur is dat 'n onderwerp wat op ons Engelse forum jou aandag getrek het, hier bespreek kan word. Ek weet dat as Engels nie jou eerste taal is nie, dan kan dit nogal vermoeiend wees om te debatteer (indien nodig) of jouself sinvol uit te druk in Engels. Neem gerus vrymoedigheid om dit híér, in Afrikaans te kom doen!
Laat weet gerus as daar voorstelle is.
Last edited by CFJ; Aug 12th 2007, 04:25 PM.
Aug 10th 2007, 09:00 AM
Neem kennis asseblief:
Indien enige Afrikaans-sprekende lid sou deelneem op die hoof-forum en jou eie oortuiging sou wees dat 'n taal-probleem, waar jy jouself moontlik verkeerd uitgedruk het, jou by ons Engelse modereerders in die moeilikheid sou bring. Moet julle asseblief met myself (CFJ), ACCM of enige ander Afrikaanse modereerder kontak maak, sodat die saak uitgeklaar kan raak en jy nie onnodig in die moeilikheid hoef te wees nie.
Dit het al in die verlede gebeur dat mense weens hierdie redes verban was, wat eintlik verhoed kon wees, bloot oor die frustrasie wat daaruit voortvloei en dan in 'n verbanning kan eindig. Dit is nie algemeen dat dit gebeur nie, so daar is geen rede tot paniek nie, maar mens wil net een geval wat onnodig sou wees verhoed.
Sep 2nd 2007, 07:02 PM
Hier is net 'n paar addisionele riglyne wat baie kan help om dit wat toegelaat word en nie op die forum, beter te kan verstaan. Dit is ongelukkig in Engels, maar hopenlik sal mens dit so gou moontlik in Afrikaans kan weergee.
Bibleforums Rules... Please Read!
Definition of "Are you a Christian?" in profile
End Times Specific: Please read.
Note To Everyone who Participates in the End Times Forum: READ as it is important.
Oct 18th 2007, 08:47 AM
Bibleforums Reëls - Lees asseblief
I Gebruikers Beperkinge
Elke persoon mag slegs een gebruikers rekening hê. Persone met meervoudige rekeninge kan geban word. Die administrateurs behou die reg voor om enige gebruiker se plasings voorregte op te skort sonder enige kennisgewing. Neem asseblief kennis dat gebruikers geblok kan word om sekere forums of privaat boodkskap funksies te gebruik onder sekere omstandighede.
Vir meer inligting aangaande rekening voordele, besoek asseblief die "FAQ" forum.
Die Cooler/Coffee Break status word aan gebruikers toegeken om die verbreking van reëls te bespreek of om privaat probleme met moderators op te los. Die doel van hierdie tydelike reëling is om tot 'n ooreenkoms te kom of 'n oplossing te vind ten einde die gebruiker so spoedig moontlik terug op die forum bord te kry sonder enige rekening beperkings.
'n Permanente verbanning sal volg na ernstige misbruik van die forum of veelvoudige Cooler/Coffe Break geleenthede soos beskryf hierbo.
II Algemene Reëls
Neem asseblief kennis dat meeste van die sub forums op Bibleforums hul eie spesifieke stel reëls en riglyne het. Maak seker jy lees daardie reëls en riglyne voor jy in daardie forums pos.
'n Paar algemene forum riglyne is:
a. Neem kennis van forum kategorië en pos drade in die forum wat die beste by daardie draad pas.
b. Probeer sovêr moontlik om nie besprekings op drade te ontspoor nie.
c. Toon respek aan ander gebruikers. Geen beledigings, naam noemery of persoonlike aanvalle ens. nie. As iemand nie met jou saamstem nie, voel vry om dit te bespreek, maar wees traag om kwaad te word en wees eerder gretig om die Woord te ondersoek vir antwoorde.
d. Geen trolle a.s.b. Moenie gebruikers vra vir donasies of pla met "spam" in plasings of via privaat boodskappe nie.
e. Respekteer asseblief die privaatheid van ander gebruikers en moenie inligting wat in privaatheid aan jou gegee is met ander deel nie.
f. Geen "links" na kultiese materiaal, werwe waar met God die spot gedryf word, ateistiese werwe, immorele werwe, pornografiese werwe ens. nie.
g. Geen ongegronde advertering of weglok van gebruikers na ander forum borde in plasings, handtekeninge, privaat boodskappe ens. nie. Respekteer ook ander forums en moet nie persone van ander forums af probeer weglok na Afrikaans Lighuis toe nie, behalwe as jy van die oortuiging is dat daardie persoon nie op daardie forum die gesonde gemeenskap met mede gelowiges kry nie. Ons bevorder reeds op Afrikaans Lighuis ander goeie gesonde Afrikaanse Christelike forums, gaan kyk gerus na die draad wat daarvoor geskep is.
h. Moenie kopiereg materiaal op die forum plaas sonder die nodige toestemming vanaf die kopiereghouer nie.
i. Moet asseblief nie dieselfde onderwerp meer as eenmaal plaas of in meer as een forum plaas nie. (Kruis-plasings)
j. Nie-Christenne mag slegs plasings maak in "Introductions", "Christian Answers", "Kicking Back", "Chat to the Moderators" en "Kontroverse Sake" forums.
k. As jy 'n "link" plaas na 'n ander webwerf (hetsy 'n video, artikel of watookal), gee 'n beskrywing van wat dit is wat mens op daardie webwerf te siene gaan kry. As jy net 'n "link" plaas soos "kyk 'n bietjie hier", sal daardie plasing of draad verwyder word.
III Spesifieke Reëls
Onortodokse leerstellings of besprekings van leerstellings van ENIGE van die volgende gelowe sal geskuif word na die Kontroverse Sake forum:
1. Sewende Dagse Adventiste
2. Jehova Getuienis
4. Enige nie-Christelike geloof, soos Islam, Hindoeisme, Boeddhisme, Wicca ens.
5. Rooms Katolisisme
6. Ontkenning van die Drie-Eenheid
Last edited by Phil Fourie; Feb 29th 2008, 06:18 AM. Reason: Byvoeging van reël k. Algemene reëls!
Oct 18th 2007, 09:36 AM
Definisie van "Are you a Christian?" in profiel
Vir die doeleindes van plasings as 'n Christen op hierdie bord glo ons:
'n Christen volg Jesus van Nasaret, verwys na as Christus of Messias. Christenne glo Jesus is die enigste Seun van God, Hy wat 'n sondelose lewe geleef het en dat Hy die Skepper van die heelal is. Hy is God. Aan die einde van Sy aardse lewe is Hy gekruisig en na drie dae het Hy opgestaan uit die dood en opgevaar na die hemel.
Christenne glo ook dat Jesus alleen verlossing gee en dat dit slegs moontlik is deur Hom. Sonder Jesus is daar geen verlossing nie. Efesiërs 2:8-9 sê dat:
Want uit genade is julle gered, deur die geloof, en dit nie uit julleself nie: dit is die gawe van God;
nie uit die werke nie, sodat niemand mag roem nie.
Mense kan hulself nie red deur goeie werke nie, slegs Jesus kan hulle red. Goeie werke is egter 'n gevolg van 'n lewe volgens die Woord van God.
Christenne identifiseer hulself as monoteisties, dus glo hulle dat daar net een God is.
Dec 4th 2007, 06:39 AM
Indien jy 'n "link" na 'n ander webblad plaas, gee asseblief 'n beskrywing ook in jou plasing waaroor die "link" gaan en jou rede vir die plasing daarvan.
Jan 15th 2008, 10:05 AM
Stamp hom bietjie op!
Addisionele reël - LEES ASSEBLIEF
Afrikaans Lighuis is nie 'n verlengstuk vir gesprekke op ander forums nie. Wat daarmee bedoel word is dat daar nie toegelaat gaan word dat gesprekke wat op ander forums gehou word hier geplaas of bespreek gaan word nie.
Ons wil nie die beeld uitdra dat Afrikaans Lighuis ander forums aanval nie en ons wil definitief nie oorkom as 'n skeinheilige klomp mense wat ander net sit en oordeel nie. As jy gesprekke op ander forums wil voer is dit jou reg, doen dit onder die leiding van die Heilige Gees en dra die suiwer evangelie daar uit soos Christus jou beveel het, maar moet nie Afrikaans Lighuis daarby betrek nie, ons is hier om gemeenskep met mekaar te hê, om die Woord saam te ondersoek, om mekaar by te staan in ons geestelike wandel en met ons hartsprobleme en om sommer net as broers en susters in Christus saam te kuier, ons is nie 'n skinderhoekie nie.